بۇی چکدی زۆلفی-عاریزی تا وئردی تاب آنا,
ریحان گؤگردی, تاب هؤروب آفتاب آنا.
کۇیینده مسکن ائتدی, کؤنول یاخما هیجر ایلن,
چۆن جنّت اهلیدیر, نه وئرورسن عذاب آنا.
سوْرغاج کؤنول لبین نوْلا دئرلرسه گۆل یۆزی,
بیمار شربت ایچسه قاتارلار گۆلاب آنا.
زۆلفینی سالما یۆزینه, قێلما گۆنوم قارا
کیم, وئرمز آی ایشیغ, دۆشر اوْلسا سهاب آنا.
گؤز خندگینه سۇ سالوبام تکی بۇلمایا
یوْل وصل گۆنلرینده شها, خئیل خاب آنا.
لعلیندن اؤزگه تشنهی-دیدارینا مۆدام,
گر آبی-خێزر اوْلورسا گؤرونور شراب آنا.
یئردن گؤگه یئتیره هیدایت سؤزو اگر,
اوْلورسا مۆلتفیت شهی-آلیجناب آنا.
حقین سیفاتینی گؤروبن سن نیگاردا,
اوْل وجهه ناظرم من اوْ نقشو نیگاردا.
یۆزین کیم, سلاسیل پۇرچینده گیزلودور,
بیر رۇمیدیر کی, قالمیش اوْلا زنگیباردا.
یاشیم آخاندا ایستهرم اوْل ماهی کیم, اوْلور
حاجت قبول اوْلوجاق اختر گۆداردا.
یۆزین گؤرنده سوْرماغیما آچمادی آغیز
بختیم گۆلی آچیلمادی دردی-ابهاردا.
سوْرما, هیدایت, اوْل صنمین خشمو غمزهسین,
امنو فراغت ایستهمه بۇ رۇزیگاردا.
ائی جانو کؤنول مئهرین ایله والئهو شئیدا,
اێسباتین ایچون کؤونو مکان اوْلدو هۆوئیدا.
حؤکمونله سنین ساکین اوْلوب تختهی-اغبر,
امرینله روان چیزگینهدیر گۆنبهدی-خزرا.
سنسن کی, اوْلوبدور کرمین آمی جاهاندا,
هر خاره وئرورسن گۆلو هر خارهیه خارا.
سندن نه دیلو دیده ایلن گیزلو دئییم راز,
هر دیدوو هر دیل ایله بیناسنو گۆیا.
یارب کی, نه ایش دۆشسه هیدایتینین الین دۇت,
سندن بۇدور اوْل دۆشمسه ائی دۇست تمننا.
دۆن گؤرسدوب بیلکلرین اوْل شۇخی-دیلروبا,
قێلدی شیکسته کؤنلومی دستینه مۆبتلا.
ائی میشک, اۇرما لاف, خطادان اوْ زۆلف ایله,
دۆشمز سانا بۇ سؤز, یئری گئت, ائی یۆزی قارا.
هیجران گۆنی مانا نوْلا عرض ائیلهسن جمعال,
چۆن هشر اوْلاندا بندهیه حق گؤرسدور لیقا.
سن یاردان گلور, نئجه اغیاردن قاچیم,
تدبیر یوْخدورور یئتجاخ تانریدان بلا.
سندن جفادان اؤزگه هیدایت نه اۇما کیم,
چۆن چین ایمیش بۇ نۆکته کی, عؤمور ائیلهمز وفا.
هێدایت
شاعرین اصل آدی افصحددین هیدایتوللاهدیر, “هیدایت” ایسه اوْنون شعرده
ایشلتدیگی تخللوسدور. XV عصرین سوْنلارینا قدر تبریزده یاشامیشدیر. آغقوْیونلولارین
بؤیوک حؤکمداری اۇزون حسنین (1423-1478) اؤلوموندن سوْنرا اوْنون
اوْغلو ابولفته سۇلطان خلیل باهادیر خانین ساراییندا بؤیوک امیر رۆتبهسینه
قدر یۆکسلمیش, آز سوْنرا اوْنون قارداشی سۇلطان یقوبون ساراییندا خیدمت
ائتمیشدیر.
هیدایتین ایستئدادلی بیر شاعر اوْلماسی حاقیندا ایلک معلوماتی خو عصر عالیمی,
شاعر و فیلوْسوْفو جلالددین دوانی “خلاقی جلالی” آدلی کیتابیندا وئرمیشدیر.
داها سوْنرا خویی عصر تۆرک عالیمی کاتیب چلبی “کشفوززونون” اثرینده هیدایتین
دیوانینی یاد ائتمیش, قافقازدا عبدولفییاز 1620-جی ایلده یازدیغی “زبدتولبئیتان”
تزکیرهسینده شاعرین دیوانیندان نۆمونهلر وئرمیشدیر. هلهلیک علم
عالمینده شاعرین دیوانینین دؤرد نۆسخهسی معلومدور. بۇنلار دۇبلینین “چئستئر
بئتتی”, اوْکسفوْردون “بوْدلیان” کیتابخانالاریندا, اێستانبولون “توْپقاپی سارایی”
مۇزئیینده و لوْندوْندا ف.س.ستیوئنسئنین شخصی کیتابخاناسیندا ساخلانیلان
نۆسخهلردیر.
هیدایت زمانهسینه گؤره ساده آذربایجان دیلینده شعرلر یازمیشدیر. شعرلرینده
خالق ایفاده طرزی, سؤزلر و اوْریژینال تشبئهلر ایشلتمک باجاریغی واردیر.
pes_Arab pes_Arab azb_Arab azb_Arab azb_Arab urd_Arab azb_Arab azb_Arab azb_Arab pes_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab pes_Arab azb_Arab azb_Arab azb_Arab azb_Arab azb_Arab urd_Arab prs_Arab prs_Arab azb_Arab azb_Arab azb_Arab azb_Arab prs_Arab azb_Arab azb_Arab azb_Arab pes_Arab azb_Arab azb_Arab pes_Arab azb_Arab urd_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab